CELEX: 32013D0663
Language: mt
Date: 2013-11-14 00:00:00
Title: 2013/663/UE: Deċiżjoni ta’ Implimentazzjoni tal-Kummissjoni tal- 14 ta’ Novembru 2013 dwar ir-rifjut ta’ talba għall-kanċellament ta’ isem imdaħħal fir-reġistru ta’ denominazzjonijiet protetti tal-oriġini u tal-indikazzjonijiet ġeografiċi protetti skont ir-Regolament (UE) Nru 1151/2012 tal-Parlament Ewropew u tal-Kunsill [Kołocz śląski/kołacz śląski (IGP)] (notifikata bid-dokument C(2013) 7626)

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 306/40
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-14 ta’ Novembru 2013
   dwar ir-rifjut ta’ talba għall-kanċellament ta’ isem imdaħħal fir-reġistru ta’ denominazzjonijiet protetti tal-oriġini u tal-indikazzjonijiet ġeografiċi protetti skont ir-Regolament (UE) Nru 1151/2012 tal-Parlament Ewropew u tal-Kunsill [Kołocz śląski/kołacz śląski (IGP)]
   (notifikata bid-dokument C(2013) 7626)
   (It-test bil-Ġermaniż biss huwa awtentiku)
   (2013/663/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u partikolarment l-Artikolu 54(1) tiegħu,
   Billi:
   
               (1)
            
            
               L-ewwel sottoparagrafu tal-Artikolu 54(1) tar-Regolament (UE) Nru 1151/2012 jipprovdi li, minbarra talbiet mill-produtturi tal-prodott mibjugħ bid-denominazzjoni rreġistrata, il-Kummissjoni tista’ tikkanċella r-reġistrazzjoni ta’ indikazzjoni ġeografika protetta fejn ma tkunx żgurata l-konformità mal-kundizzjonijiet tal-ispeċifikazzjoni jew fejn ma jkun tqiegħed fis-suq l-ebda prodott taħt l-indikazzjoni ġeografika protetta għal mill-inqas seba’ snin.
            
         
               (2)
            
            
               Il-Kummissjoni eżaminat it-talba biex tiġi kkanċellata r-reġistazzjoni tal-indikazzjoni ġeografika protetta “Kołocz śląski/kołacz śląski” mibgħuta mill-Ġermanja fil-15 ta’ Frar 2013 u riċevuta fit-18 ta’ Frar 2013,
            
         
               (3)
            
            
               Din it-talba għall-kanċellazzjoni ma hija ebda wieħed miż-żewġ każijiet imsemmija fl-ewwel sottoparagrafu tal-Artikolu 54(1) tar-Regolament (UE) Nru 1151/2012 u, għalhekk, ma tissodisfax il-kundizzjonijiet stipulati f’dak l-Artikolu.
            
         
               (4)
            
            
               Fid-dawl ta’ dawn l-elementi, it-talba biex tiġi kkanċellata l-indikazzjoni ġeografika protetta “Kołocz śląski/kołacz śląski” imressqa mill-Ġermanja, għandha tiġi rifjutata.
            
         
               (5)
            
            
               Il-miżura li hemm dispożizzjoni dwarha f’din id-Deċiżjoni hija skont l-opinjoni tal-Kumitat għall-Politika ta’ Kwalità tal-Prodotti Agrikoli,
            
         ADOTTA DIN ID-DEĊIŻJONI:
   Artikolu 1
   It-talba għall-kanċellament tal-indikazzjoni ġeografika protetta “Kołocz śląski/kołacz śląski” hija rifjutata.
   Artikolu 2
   Din id-Deċiżjoni hija indirizzata lir-Repubblika Federali tal-Ġermanja.
   
      Magħmul fi Brussell, l-14 ta’ Novembru 2013.
      
         
            Għall-Kummissjoni
         
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 343, 14.12.2012, p. 1.